cyanic-selkie/wikianc huggingface dataset:
วัดอินทร์บุพผาราม
พระประธานสานด้วยไม้ไผ่ มีชื่อว่า พระเจ้าอินทร์สาน ตามตำนานเล่าว่าคหบดีใหญ่แห่งเมืองเชียงตุงประสงค์จัดสร้างขึ้นเพื่อถวายเป็นพุทธบูชา แต่ไม่ว่าจะสร้างอย่างไรก็ไม่แล้วเสร็จเสียที โดยเฉพาะในส่วนเศียรของพระพุทธรูป จนวันหนึ่งมีคนแก่นุ่งห่มผ้าขาวมาช่วยสร้าง จากนั้นเกิดมีลมพายุพัดมาอย่างมืดฟ้ามัวดินจนช่างหมดสติกันหมด พอรุ่งขึ้นจึงพบว่าพระพุทธรูปสำเร็จแล้ว จึงเชื่อว่าพระอินทร์เป็นผู้สร้างจนเป็นที่มาของชื่อวัด
ริกาโกะ ไอกาวะ
ริกาโกะ ไอกาวะ ( 愛河 里花子<rt>あいかわ りかこ</rt>, 7 ตุลาคม 1967 -) ชื่อจริงคือ นาโฮมิ อิวาตะ (岩田 菜穂美) นามสกุลเดิมคือ คาวาโซเอะ (川添) เป็นนักพากย์และนักแสดงชาวญี่ปุ่น สังกัดอะตอมมิกมังกี
เกิดที่ เมืองโยโกฮามะ จังหวัดคานางาวะ สามีของเธอคือมิตสึโอะ อิวาตะ เป็นนักพากย์เช่นกัน
เกรียงศักดิ์ ฝ้ายสีงาม
เกรียงศักดิ์ ฝ้ายสีงาม (17 กันยายน พ.ศ. 2498) สมาชิกสภาผู้แทนราษฎรจังหวัดอุดรธานี แบบแบ่งเขต เขต 7 สังกัดพรรคเพื่อไทย ปัจจุบันรวม 3 สมัย เป็นรองประธานคณะกรรมาธิการการทหาร  สภาผู้แทนราษฎรชุดที่ 25
ชีวิตครอบครัว
เกรียงศักดิ์ ฝ้ายสีงาม เป็นชาวบ้านบ่อน้ำ ตำบลหมูม่น อำเภอเมือง จังหวัดอุดรธานี เกิดวันที่ 17 กันยายน พ.ศ. 2498 สมรสกับนางพนมพร ฝ้ายสีงาม
การเมือง
เกรียงศักดิ์ ฝ้ายสีงาม เป็นสมาชิกสภาผู้แทนราษฎรจังหวัดอุดรธานี 3 สมัย
พระเจ้าสตาญิสวัฟที่ 2 เอากุสตุส
พระเจ้าสตาญิสวัฟที่ 2 เอากุสตุส (พระนามเดิม: สตาญิสวัฟ อันตอญี ปอญาตอฟสกี 17 มกราคม ค.ศ. 1732–12 กุมภาพันธ์ ค.ศ. 1798) หรือทรงเป็นที่รู้จักในพระนามภาษาละตินที่ทรงได้รับหลังเสด็จขึ้นครองราชย์ว่า พระเจ้าสตานีสลุสที่ 2 เอากุสตุส ทรงเป็นพระมหากษัตริย์แห่งโปแลนด์ และ แกรนด์ดยุกแห่งลิทัวเนีย ครองราชย์ตั้งแต่ ค.ศ. 1764 จนถึง ค.ศ. 1795 และพระมหากษัตริย์รัชกาลสุดท้ายแห่งเครือจักรภพโปแลนด์–ลิทัวเนีย
พระเจ้าสตาญิสวัฟที่ 2 ทรงมีพื้นเพมาจากตระกูลขุนนางผู้มีฐานะ ใน ค.ศ. 1755 ขณะมีพระชนม์มายุ 22 พรรษา พระองค์ทรงได้ดำรงตำแหน่งนักการทูตประจำราชสำนักรัสเซีย และทรงมีความสัมพันธ์ฉันชู้สาวกับแกรนด์ดัชเชสเยกาเจรีนา (ต่อมาคือจักรพรรดินีเยกาเจรีนาที่ 2 แห่งรัสเซีย) ด้วยการสนับสนุนอย่างลับ ๆ จากพระนาง พระองค์จึงได้รับเลือก ให้เป็นพระมหากษัตริย์โปแลนด์ ภายหลังจากการเสด็จสวรรคตของพระเจ้าออกัสตัสที่ 3 โดยรัฐสภาในเดือนกันยายน ค.ศ. 1764 พระองค์ทรงกระทำสิ่งที่เหนือความคาดหมาย กล่าวคือคือทรงพยายามปฏิรูปและเสริมสร้างความมั่นคงให้กับเครือจักรภพโปแลนด์–ลิทัวเนียที่มีดินแดนกว้างใหญ่แต่อ่อนแอ ความพยายามของพระองค์ก่อให้เกิดการต่อต้านจากประเทศเพื่อนบ้านอย่างปรัสเซีย รัสเซีย และออสเตรีย ซึ่งพยายามคงความอ่อนแอของเครือจักรภพเอาไว้ พระองค์ยังต้องเผชิญการต่อต้านภายในประเทศจากพวกอนุรักษนิยม ซึ่งเห็นว่าการปฏิรูปของพระองค์เป็นภัยคุกคามต่อสิทธิเสรีภาพที่มีมาแต่ครั้งโบราณและเอกสิทธิ์ ของพวกเขาที่ได้มาตั้งแต่หลายศตวรรษก่อน
ช่วงต้นรัชกาลของพระองค์เป็นที่จดจำจากวิกฤตการณ์สงครามสมาพันธ์บาร์ (ค.ศ. 1768–1772) ซึ่งนำไปสู่การแบ่งโปแลนด์ครั้งที่หนึ่ง (ค.ศ. 1772) ในช่วงหลังของการครองราชย์สภาเซยม์ใหญ่ (ค.ศ. 1788–1792) ได้กระทำการปฏิรูปหลายประการ รวมไปถึงรัฐธรรมนูญ 3 พฤษภาคม ค.ศ. 1791 การปฏิรูปเหล่านี้ถูกยกเลิกโดยสมาพันธ์ทาร์กอวิตสกาและสงครามกับรัสเซียใน ค.ศ. 1792 อันนำไปสู่การแบ่งโปแลนด์ครั้งที่สอง (ค.ศ. 1793) การลุกฮือกอชชุชกอ (ค.ศ. 1794) และการแบ่งโปแลนด์ครั้งที่สาม (ค.ศ. 1795) ถือเป็นจุดจบของเครือจักรภพ พระองค์จึงตัดสินพระทัยสละราชสมบัติในเดือนพฤศจิกายน ค.ศ. 1795 และใช้เวลาบั่นปลายพระชนม์ชีพในฐานะผู้ถูกจองจำที่พระราชวังหินอ่อนในกรุงเซนต์ปีเตอร์สเบิร์ก
พระองค์ทรงเป็นผู้มีภาพลักษณ์เป็นที่ถกเถียงกันในประวัติศาสตร์โปแลนด์ นัยหนึ่งก็ทรงถูกวิจารณ์จากการที่พระองค์ล้มเหลวในการต่อต้านและหยุดยั้งการแบ่งโปแลนด์ ซึ่งทำให้รัฐโปแลนด์ล่มสลายลง ในอีกด้านหนึ่ง พระองค์ก็ทรงเป็นที่จดจำในฐานะผู้อุปถัมภ์ศิลปะและวิทยาศาสตร์ อีกทั้งยังทรงเป็นผู้วางรากฐานคณะกรรมาธิการการศึกษาแห่งชาติ ซึ่งถือเป็นกระทรวงศึกษาธิการแห่งแรกของโลก และทรงสนับสนุนการสร้างสถาปัตยกรรมที่สำคัญหลายแห่ง
อ้างอิง
1732 1798
ก็อดเบล็สอาวร์โฮมแลนด์กานา
ก็อดเบล็สอาวร์โฮมแลนด์กานา (God Bless Our Homeland Ghana – พระเจ้าประทานพรแก่มาตุภูมิของเรา, กานา) เป็นเพลงชาติของกานา
ประวัติ
เดิมเสียงดนตรีนี้ประพันธ์โดยฟิลิป กเบโฮ (Philip Gbeho) และเขียนเนื้อร้องโดย Emmanuel Pappoe-Thompson อย่างไรก็ตาม ประโยคในเพลงถูกแก้ไขโดยคณะกรรมการวรรณกรรมในสำนักงานประมุขแห่งรัฐในขณะนั้น กวาเม อึนกรูมา มิเชล กวาเม กบอร์ดโซอ้างว่าตนแต่งเนื้อเพลงฉบับปัจจุบันหลังการโค่นล้มประธานาธิบดีอึนกรูมา โดยมีการจัดการแข่งขันและกวาเม กบอร์ดโซ (Kwame Gbordzoe) ผู้เป็นนักศึกษาที่วิทยาลับบิชอปเฮอร์มัน เสนอเนื้อร้องปัจจุบันที่จะแทนเพลง "ลิฟต์ไฮเดอะแฟลกออฟกานา" ซึ่งเคยใช้หลังประกาศเอกราช และใช้เป็นเพลงชาติกานาในสมัยอึนกรูมา
บทร้องต้นฉบับ
เนื้อร้องเพิ่มเติมได้ประพันธ์ขึ้นภายหลังจากรัฐประหาร เมื่อ พ.ศ. 2509 ฟิลิป กเบโฮ ได้ประพันธ์บทร้องดังกล่าว ในช่วงระยะเวลาต่อมา
บทร้องปัจจุบัน
เนื้อร้องปัจจุบันถูกใช้มาตั้งแต่คริสต์ทศวรรษ 1970 ซึ่งประพันธ์โดยมิเชล กวาเม กบอร์ดโซ (Michael Kwame Gbordzoe) นักเรียนที่ชนะการประกวดบทร้องของเพลงชาติ:
คำปฏิญาณ
การบรรเลงเพลงชาติกานาสามารถทำในพิธีการต่างๆ เช่น, การกล่าวสุนทรพจน์ของประธานาธิบดี, ก่อนการแข่งขันกีฬา หรือ การมอบเหรียญรางวัล และ การเข้าแถวทำพิธีหน้าเสาธงก่อนเข้าเรียน จะมีการกล่าวคำปฏิญาณ คำปฏิญาณแห่งกานา ใช้ในพิธี(กล่าวสาบาญตน) ภายหลังการรรเลงเพลงชาติ
ฮัตโตริ ฮันโซ
ฮันโซอาจจะเกิดและเติบโตที่แคว้นมิคะวะ แต่เขาก็กลับไปเยี่ยมครอบครัวของเขาที่หมู่บ้านนินจาอิงะบ่อยๆ เขาเป็นนักดาบที่คล่องแคล่ว นักวางแผน เชี่ยวชาญด้านการใช้หอก และสำเร็จวิชานินจาขั้นสูง
หลังเหตุการณ์ที่วัดฮนโนจิ ในเวลานั้น อิเอะยะซุได้นำกำลังภายใต้ของขุนศึก อะนะยะมะ ไบเซะสึ (โนบุคิมิ) เข้าโจมตีอะเคะจิ มิสึฮิเดะ แต่ด้วยกำลังที่น้อยกว่าประกอบกับตัวไบเซะสึก็ถูกยิงเสียชีวิตในที่รบ พวกเขาต้องหนีตายกลับมิคะวะ ระหว่างการหลบหนีการตามล่าจากทหารของมิสึฮิเดะ คณะของอิเอะยะซุก็ได้หนีเข้าไปในแถบอิงะซึ่งเคยเป็นเขตอิทธิพลของนินจาอิงะมาก่อน แต่พวกเขาก็ยังไม่ปลอดภัยเสียทีเดียว เพราะนอกจากทหารของมิสึฮิเดะที่ยังตามล่าพวกเขานั้น ยังมีพวกโจรป่าคอยตามล่าอีกเพราะหวังเอาหัวของอิเอะยะซุไปแลกรางวัลกับกองทัพอะเคะจิ ในเวลานี้ฮันโซได้เสนอความคิดว่า ควรใช้เส้นทางลัดตัดผ่านหมู่บ้านอิงะไป ซึ่งมีเพียงฮันโซที่รู้ว่าหมู่บ้านนั้นอยู่ที่ไหน หลังการเจรจาซึ่งใช้เวลาไม่นาน กองทัพนินจาอิงะจึงให้ความคุ้มครองอิเอะยะซุและพาเขากลับมิคะวะอย่างปลอดภัย
ฮัตโตะริ ฮันโซ มีบุตรชายอายุ 18 ปี ชื่อมะซะนะริเหมือนกันแต่สะกดด้วยคันจิคนละแบบ มะซะนะริรับช่วงฝึกเป็นนินจาต่อจากบิดา แต่ฝึกวิชานินจุสึไม่สำเร็จ และไม่ได้รับการยอมรับให้เป็นหนึ่งในนินจาของอิงะ และไม่ได้รับการยอมรับจากพวกนินจาด้วย
ฮันโซเสียชีวิตในปี ค.ศ. 1596 รวมอายุ 55 ปี เชื่อกันว่าเขาถูกฟูมะ โคะทะโร ซึ่งเป็นนินจาของตระกูลโฮโจสังหาร ฮัตโตะริ ฮันโซได้รับการยอมรับว่าเป็น 1 ในสุดยอดนินจาเช่นเดียวกับฟูมะ โคะทะโร
วัฒนธรรมสมัยนิยม
ชื่อของเขาได้มีการถูกนำมาใช้ในการ์ตูนในหลายเรื่อง เช่น
แหล่งข้อมูลอื่น
15421596
ภูมิภาคของญี่ปุ่น
ภูมิภาคในประเทศญี่ปุ่น มิได้มีสถานะเป็นหน่วยการปกครองอย่างเป็นทางการ แต่มีการใช้สืบเนื่องกันมาเป็นแผนกหนึ่งในการจำแนกพื้นที่ของประเทศญี่ปุ่นไปตามแต่บริบท ยกตัวอย่างเช่น แผนที่และตำราภูมิศาสตร์ในญี่ปุ่นจะแบ่งเป็นแปดภูมิภาค, การรายงานสภาพอากาศมักจะรายงานตามภูมิภาค ตลอดจน หน่วยธุรกิจและสถาบันการศึกษาจำนวนมากก็ใช้ชื่อภูมิภาคเป็นส่วนหนึ่งของชื่อองค์กร
ภูมิภาคและเกาะ
นี่คือเกาะและภูมิภาคกับจังหวัดสำคัญของญี่ปุ่น โดยเรียงตั้งแต่ภาคตะวันออกเฉียงเหนือถึงตะวันตกเฉียงใต้ ภูมิภาคหลักทั้งแปดเป็น สีเข้ม
การนวดกระตุ้นการทำงานของหัวใจ
การนวดกระตุ้นการทำงานของหัวใจ (Enhanced external counterpulsation: EECP) เป็นการใช้เครื่องมือที่ทำงานประสานกับคลื่นไฟฟ้าหัวใจ โดยการปั๊มลมเข้าสายรัดพันรอบขา น่อง สะโพกทั้ง 2 ข้าง ให้ประสานกับจังหวะการบีบและคลายตัวของหัวใจเพื่อช่วยให้เลือดผ่านหลอดเลือดไปเลี้ยงหัวใจได้มากขึ้น โดยกระตุ้นให้มีหลอดเลือดเลี้ยงหัวใจใหม่หรือมีการแตกแขนงของหลอดเลือดเล็กๆ เพิ่มขึ้น เป็นทางเบี่ยงให้เลือดไปเลี้ยงหัวใจในตำแหน่งที่มีหลอดเลือดตีบเพื่อเพิ่มปริมาณออกซิเจนเข้าสู่หัวใจ และช่วยให้หัวใจทำงานเบา เป็นการลดภาวะขาดเลือด ทำให้การทำงานของหลอดเลือดหัวใจ ระบบฮอร์โมนที่เกี่ยวข้อง รวมทั้งหัวใจทำงานมีประสิทธิภาพมากขึ้น ใครบ้างที่สามารถรับการรักษาด้วยเครื่อง EECP เกณฑ์การรักษาเบื้องต้นของการรักษาด้วยเครื่อง EECP
ข้อห้ามของการรักษาด้วยเครื่อง EECP การปฏิบัติตัวก่อนการรักษา การปฏิบัติตัวหลังทำการรักษา
วงศ์ย่อยหอยมือเสือ
วงศ์ย่อยหอยมือเสือ (Giant clam; วงศ์ย่อย: Tridacninae) เป็นวงศ์ย่อยของหอยสองฝา ในวงศ์ใหญ่ Cardiidae ใช้ชื่อวิทยาศาสตร์ว่า Tridacninae
เป็นหอยสองฝาที่มีขนาดใหญ่ที่สุดในโลก แบ่งออกได้เป็น 2 สกุล 9 ชนิด ได้แก่
หอยมือเสือ มีแหล่งอาศัยดำรงชีวิตอยู่ตามแนวปะการัง พบแพร่กระจายอยู่เฉพาะในทะเลเขตร้อนแถบอินโด-แปซิฟิกเท่านั้น เป็นทรัพยากรสัตว์น้ำที่มนุษย์นำมาใช้ประโยชน์ตั้งแต่สมัยโบราณมาแล้ว เนื้อของหอยมือเสือโดยเฉพาะกล้ามเนื้อยึดเปลือก เป็นอาหารซึ่งมีราคาแพง เป็นที่นิยมบริโภคในหลายประเทศ เปลือกใช้ทำเครื่องใช้, เครื่องประดับ รวมทั้งมุก ซึ่งหอยมือเสือก็สามารถให้ได้เหมือนกัน ส่วนหอยมือเสือขนาดเล็กนิยมนำมาเลี้ยงในตู้ปลาทะเลสวยงาม
จึงทำให้หอยมือเสือถูกจับขึ้นมาใช้ประโยชน์มากจนเกินกำลังธรรมชาติจะทดแทนได้ทันในทุกแหล่งการแพร่กระจายจนกระทั่งอยู่ในสภาวะใกล้สูญพันธุ์ หรือบางชนิดถูกทำลายจนหมดไปจากบางแหล่ง จึงเป็นหนึ่งในจำนวนสัตว์น้ำที่ได้รับการขึ้นบัญชีในรายชื่อสัตว์และพืชที่ใกล้สูญพันธุ์หรือหายากในอนุสัญญาว่าด้วยการค้าระหว่างประเทศซึ่งชนิดของสัตว์ป่าและพืชป่าที่ใกล้จะสูญพันธุ์ หรือ CITES และจัดอยู่ในบัญชีสัตว์สงวนและคุ้มครองประเภท 2 ตามพระราชบัญญัติสงวนและคุ้มครองสัตว์ป่า พ.ศ. 2535 ของกฎหมายไทย
ในน่านน้ำไทยพบหอยมือเสืออยู่ทั้งในอ่าวไทยและทะเลอันดามัน พบทั้งหมด 5 ชนิด จำนวนประชากรหอยมือเสือในน่านน้ำไทยในปัจจุบันมีเหลืออยู่ไม่มาก เนื่องจากหอยมือเสือมีแหล่งอาศัยอยู่ตามแนวปะการังที่มีระดับน้ำไม่ลึกเพราะต้องอาศัยแสงสว่างในการดำรงชีพเพื่อให้สาหร่ายซึ่งอาศัยอยู่ในเนื้อเยื่อสามารถสังเคราะห์แสงได้จึงทำให้หอยมือเสือถูกจับขึ้นมาได้ง่าย  ปัจจุบัน หอยมือเสือทุกชนิดได้มีการเพาะขยายพันธุ์ได้แล้วในประเทศไทย ยกเว้น ชนิด หอยมือเสือยักษ์ (T. gigas) เท่านั้น เนื่องจากหาพ่อแม่พันธุ์ไม่ได้
พระราชพิธีตรียัมพวาย ตรีปวาย
พระราชพิธีตรียัมพวาย ตรีปวาย  เป็นพิธีกรรมในศาสนาพราหมณ์-ฮินดู เป็นการรับเสด็จพระอิศวรที่จะเสด็จมาเยี่ยมโลกมนุษย์ เป็นเวลา 10 วัน ปัจจุบันประกอบการพระราชพิธีในเทวสถานสำหรับพระนคร 2 หลัง ได้แก่ สถานพระอิศวร (สถานใหญ่ หรือโบสถ์ใหญ่) สถานพระมหาวิฆเนศวร (สถานกลาง หรือโบสถ์กลาง) โดยมีกำหนดพิธี เริ่มตั้งแต่คณะพราหมณ์ผู้ประกอบ พระราชพิธี เข้าเฝ้าฯ รับพระราชทานเทวรูปหลวง ประกอบด้วย พระอิศวร พระอุมา และมหาวิฆเนศ ระหว่างนั้น คณะพราหมณ์ผูกพรต กระทำ การสวดบูชาสรรเสริญ และยกอุลุบ (การถวายเครื่องบูชาใส่โตก สวดคำถวาย) เป็นการพิเศษทุกคืน โดยมีเครื่องถวายสักการะ ประกอบด้วย ข้าวตอก กล้วย ส้ม เป็นต้น
จากนั้น จึงเชิญกระดานแกะสลักรูปพระอาทิตย์ พระจันทร์ พระคงคา พระธรณี ลงวางในหลุม หมายถึงการเชิญเทวดาเหล่านั้นมารับเสด็จ เดิมมีกำหนดวันสำหรับโลกบาลทั้งสี่ (นาลิวัน) กระทำการโล้ชิงช้าถวาย และมีการรำเสนงสาดน้ำเทพมนต์
ปัจจุบัน วันสุดท้ายของพระราชพิธี มีการเชิญเทวรูปขึ้นภัทรบิฐบูชากลศ สังข์ เบญจคัพย์ แล้วจึงเชิญขึ้นหงษ์ ทำช้าหงษ์ส่งพระเป็นเจ้า รุ่งขึ้น เชิญเครื่องบูชาพวกข้าวตอก กล้วย ส้ม เข้าไปถวายพระบาทสมเด็จพระเจ้าอยู่หัว โดยการยกอุลุบ สวดถวายพระมหากษัตริย์ เช่นเดียวกับหน้าเทวรูป เป็นเสร็จการพระราชพิธี
ในรัชกาลที่ 4 ทรงพระกรุณาโปรดเกล้าฯ ให้จัดพระราชพิธีตรียัมพวายให้พระอุโบสถวัดพระศรีรัตนศาสดาราม โดยตั้งเครื่องบูชา ข้าวตอก กล้วย ส้ม เช่นตั้งหน้าเทวรูปในเทวสถาน และให้ราชบัณฑิตสวดสรรเสริญพระพุทธคุณ และยกอุลุบถวายเช่นในเทวสถาน แต่เปลี่ยนคำเป็น การถวายบูชาพระพุทธเจ้า
แต่เดิมนั้นพระราชพิธีตรียัมปวายจะจัดในเดือนอ้าย (ธันวาคม) ครั้นล่วงเข้าสู่สมัยกรุงรัตนโกสินทร์จึงได้เปลี่ยนมาจัดในเดือนยี่ (มกราคม) พิธีนี้ถือเป็นพิธีขึ้นปีใหม่ของพราหมณ์
อีกตำนานหนึ่งเชื่อว่า พระพรหมเมื่อสร้างโลกแล้ว ได้เชิญให้พระอิศวรทดสอบความแข็งแรงของโลก พระอิศวรจึงใช้วิธีการเช่นเดียว กันกับข้างต้น ในการทดสอบ คตินี้สอนเรื่องการไม่ประมาท
พิธีโล้ชิงช้าซึ่งเป็นส่วนหนึ่งของพระราชพิธีได้ยกเลิกไปในสมัยพระบาทสมเด็จพระปกเกล้าเจ้าอยู่หัวรัชกาลที่ 7 ปัจจุบันการประกอบ พระราชพิธีนี้จะกระทำภายในเทวสถานเท่านั้น
ตำบลหนองไผ่ (อำเภอหนองขาหย่าง)
หนองไผ่ เป็นตำบลหนึ่งในอำเภอหนองขาหย่าง จังหวัดอุทัยธานี ตั้งอยู่ทางทิศตะวันตกของตัวอำเภอ ห่างจากที่ว่าการอำเภอประมาณ 4.6 กิโลเมตร และห่างจากศาลากลางจังหวัดประมาณ 19.2 กิโลเมตร
ที่ตั้งและอาณาเขต
ตำบลหนองไผ่มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลหนองไผ่เป็นตำบลหนึ่งของอำเภอหนองขาหย่าง จังหวัดอุทัยธานี เป็นตำบลเก่าแก่ในจังหวัดอุทัยธานี และปรากฏหลักฐานเกี่ยวกับการให้ใช้ชื่อ "ตำบลหนองไผ่" ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหนองขาหย่าง
ตำบลหนองไผ่เป็นตำบลหนึ่งในอำเภอหนองขาหย่างที่ได้จัดตั้งมาเป็นเวลานาน ซึ่งแต่โบราณมีเจดีย์สมัยทวารวดี สร้างอยู่กลางสระน้ำ 50 ไร่ ปัจจุบันมีนกเป็ดน้ำอาศัยอยู่เป็นจำนวนมาก ต่อมามีผู้คนอพยพมาตั้งบ้านเรือนเพิ่มมากขึ้นจนทุกวันนี้
การปกครองส่วนภูมิภาค
ตำบลหนองไผ่ประกอบด้วยหมู่บ้านทั้งหมด 9 หมู่บ้าน ได้แก่
การปกครองส่วนท้องถิ่น
ปัจจุบันตำบลหนองไผ่ทั้งตำบลอยู่ในเขตองค์การบริหารส่วนตำบลหนองไผ่ซึ่งเดิมมีฐานะเป็นสภาตำบลหนองไผ่ ก่อนที่ต่อมาจะได้รับการจัดตั้งเป็นองค์การบริหารส่วนตำบลหนองไผ่ในวันที่ 15 ตุลาคม พ.ศ. 2542
ตราแผ่นดินของสหราชอาณาจักร
ตราแผ่นดินของสหราชอาณาจักร (Royal coat of arms of the United Kingdom) เป็นตราอาร์มของพระมหากษัตริย์แห่งสหราชอาณาจักรที่ในปัจจุบันคือสมเด็จพระเจ้าชาลส์ที่ 3 ตรานี้ใช้โดยสมเด็จพระราชาธิบดิในโอกาสทางราชการในฐานะพระมหากษัตรีย์แห่งสหราชอาณาจักร และ รู้จักอย่างเป็นทางการว่า “ตราอาร์มแห่งราชอาณาจักร” (Arms of Dominion) ตราอาร์มที่แปลงจากตรานี้ใช้โดยสมาชิกอื่น ๆ ในพระราชวงศ์อังกฤษ และ โดยรัฐบาลบริเตนในกิจการที่เกี่ยวกับการบริหารและการปกครองประเทศ ในสกอตแลนด์สมเด็จพระราชินีนาถทรงมีตราที่แปลงจากตรานี้ ซึ่งเป็นตราเดียวกับที่ใช้โดยรัฐบาลสกอตแลนด์ (Scotland Office)
โล่ในตราแบ่งสี่ ในช่องที่หนึ่งหรือช่องบนซ้าย และช่องที่สี่หรือล่างขวาเป็นตราสิงห์สามตัวที่เป็นสัญลักษณ์ของอังกฤษ ในช่องที่สองหรือบนขวาเป็นสิงห์ยืนในกรอบล้อมด้วยสัญลักษณ์ดอกลิลลี ที่เป็นสัญลักษณ์ของสกอตแลนด์ และในช่องที่สามหรือช่องล่างซ้ายเป็นฮาร์พเกลลิค (Clàrsach) ที่เป็นสัญลักษณ์ของไอร์แลนด์เหนือ (การบรรยายเป็นไปตามหลักการให้คำนิยามของตรา)
เครื่องยอด (crest) เป็นสิงห์ยืนหันหน้าหน้าสวมมงกุฎอิมพีเรียลสเตทบนหัวและยืนบนสัญลักษณ์ของมงกุฎเดียวกัน
ซัมซุง กาแล็คซี่ โน้ต (ชุด)
ซัมซุง กาแล็คซี่ โน้ต (Samsung Galaxy Note) เป็นชุดของสมาร์ทโฟนและแท็บเล็ตระดับสูงที่ใช้ระบบปฏิบัติการแอนดรอยด์ ผลิตและจัดจำหน่ายโดยบริษัทซัมซุง อิเลคโทรนิคส์ ซึ่งมือถือรุ่นนี้มีจุดประสงค์ที่มุ่งหลักไปทางปากกาคอมพิวเตอร์ โดยซัมซุง กาแล็คซี่ โน้ตทุกเครื่องประกอบด้วยปากกาสไตลัส และสามารถรองรับแรงกดปากกาได้ด้วย ซัมซุง กาแล็คซี่ โน้ตทุกเครื่องยังมีซอฟต์แวร์ที่มีคุณสมบัติรองรับปากกาสไตลัสได้ เช่น note-taking และ digital scrapbooking และมีมัลติสกรีนด้วย
ตราแผ่นดินของสหราชอาณาจักร
ประคองข้าง (Supporters) ด้านซ้ายเป็นสิงห์ยืนผงาดสวมมงกุฎ ประคองข้างด้านขวาเป็นยูนิคอร์นเงินแห่งสกอตแลนด์ ตามตำนานยูนิคอร์นที่เป็นอิสระเป็นสัตว์ที่อันตราย ฉะนั้นยูนิคอร์นที่ใช้ในอิสริยาภรณ์จึงเป็นยูนิคอร์นที่ล่ามโซ่ เช่นเดียวกับยูนิคอร์นสองตัวที่ประคองข้างตราแผ่นดินของสกอตแลนด์
ตรามีคำภาษิตของทั้งพระมหากษัตริย์แห่งสหราชอาณาจักร (Dieu et Mon Droit) "พระเจ้าและสิทธิแห่งข้า" และ คำขวัญของเครื่องราชอิสริยาภรณ์การ์เตอร์ "ความละอายจงมาสู่ผู้คิดร้าย" (Honi soit qui mal y pense) บนแถบอยู่รอบโล่หลังตรา
ซัมซุง กาแล็คซี่ โน้ต (ชุด)
ซัมซุง กาแล็คซี่ โน้ต เป็นตัวอย่างสมาร์ทโฟนที่ได้รับการพิจารณาว่าเป็นแฟบเล็ต (เป็นระดับของสมาร์ทโฟนที่มีหน้าจอขนาดใหญ่ที่มีคุณสมบัติแบบแท็บเล็ตในรูปแบบของมือถือ) ที่ประสบผลสำเร็จทางด้านการตลาด เพราะซัมซุงได้จำหน่ายซัมซุง กาแล็คซี่ โน้ตในระว่างเดือนกันยายน พ.ศ. 2554–เดือนตุลาคม พ.ศ. 2556 ได้มากกว่า 50 ล้านเครื่อง โดยซัมซุง กาแลคซี โน้ต 3 ได้จำหน่ายไป 10 ล้านเครื่องหลังการเปิดตัวสองเดือน, ซัมซุง กาแล็คซี่ โน้ต 2 ขายไปแล้วมากกว่า 30 ล้านเครื่อง และซัมซุง กาแล็คซี่ โน้ต รุ่นแรกได้จำหน่ายไปแล้วกว่า 10 ล้านเครื่องทั่วโลก
กาแล็คซี่ โน้ต
ที่งาน IFA ในเบอร์ลิน เมื่อ พ.ศ. 2554 ซัมซุงได้เปิดตัวกาแล็คซี่ โน้ต รุ่นแรก ในขณะที่สื่อบางสำนักได้สอบถามถึงความสามารถในการทำงานของอุปกรณ์นี้ต่าง ๆ มากมาย เนื่องจากมีขนาด 5.3 นิ้ว (ในขณะนั้น หน้าจอขนาดนี้ใหม่มากเกินไปสำหรับโทรศัพท์) และต่อมากาแล็คซี่ โน้ตรุ่นแรกก็ได้การยอมรับในแง่บวกเนื่องจากมีการทำงานที่มีประสิทธิภาพของปากกาสไตลัส หน่วยประมวลผล 2 หัวที่มีความเร็ว 1.4 จิกะเฮิร์ซ และความได้เปรียบของการที่มีหน้าจอใหญ่ กาแล็คซี่ โน้ตนั้นมีความสำเร็จในด้านการตลาด โดยเริ่มจำหน่ายเมื่อปลายปี พ.ศ. 2554 และหลังจากนั้นต่อมา 2 เดือนก็ได้ขายไปแล้ว 1 ล้านเครื่อง ต่อมาในเดือนกุมภาพันธ์ พ.ศ. 2555 ซัมซุงก็ได้เปิดตัวกาแล็คซี่ โน้ต เวอร์ชันรองรับ LTE ถัดมาในเดือนสิงหาคมปีเดียวกันก็ขายได้ 10 ล้านเครื่องทั่วโลก
กาแล็คซี่ โน้ต 2
ในวันที่ 9 สิงหาคม พ.ศ. 2555 ที่งาน IFA เบอร์ลิน ซัมซุงได้เปิดตัวซัมซุง กาแล็คซี่ โน้ต 2 รุ่นใหม่ ซึ่งมีการพัฒนาฮาร์ดแวร์จากรุ่นที่แล้ว (หน่วยประมวลผล 4 หัว และจอแสดงผล 5.5 นิ้ว ปากกาได้อัปเกรดขึ้นรองรับแรงกด 1,024 ระดับ เพื่อการป้อนข้อมูลที่แม่นยำขึ้นด้วยปากกา ออกแบบฮาร์ดแวร์ใหม่ซึ่งมาพื้นฐานมาจากซัมซุง กาแลคซีเอส 3) ตลอดจนมาคุณสมบัติใหม่ เช่น สั่งด้วยแสดงท่าทางของปากกา จอแสดงภาพซ้อน แอร์วิว (สามารถแสดงข้อมูลข้างในโดยการนำปากกาไปชี้) และคุณสมบัติอื่น ๆ ที่อยู่ในกาแล็คซี่ เอส 3
กาแล็คซี่ โน้ต 3
ในวันที่ 4 กันยายน 2556 ซัมซุงได้เปิดตัวกาแล็คซี่ โน้ต 3 โดยแนะนำว่ามีการออกแบบที่ "พรีเมี่ยม" มากขึ้น โดยหลังตัวเครื่องนั้นเป็นหนังเทียมพลาสติก มีหน้าจอขนาด 5.7 นิ้ว ความละเอียด 1080p ถ่ายวีดีโอ 4K ได้มากถึง 5 นาที พอร์ทการเชื่อมต่อเป็นแบบ USB 3.0 และเพิ่มความสามารถของปากกาสไตลัส
กาแล็คซี่ โน้ต 4
วันที่ 3 กันยายน 2557 ที่งาน IFA เบอร์ลิน ซัมซุงได้เปิดตัวกาแล็คซี่ โน้ต 4 มีการออกแบบใหม่โดยใช้ขอบข้างเป็นโลหะแต่ข้างหลังยังเป็นหนังเทียมพลาสติกอยู่ มีหน้าจอแสดงผลขนาด 5.7 นิ้ว ความละเอียดขนาด QHD กล้องหลังมีความละเอียด 16 ล้านพิกเซลและพร้อมกับระบบกันสั่น OIS ปรับปรุงปากกาสไตลัส และอัปเกรดความไวต่อแรงกดเพิ่มเป็น 2,048 ระดับ มีระบบแสกนลายนิ้วมือและอื่น ๆ ที่มาจากกาแล็คซี่ เอส 5
กาแล็คซี่ โน้ต เอดจ์
นอกจากเปิดตัวซัมซุง กาแล็คซี่ โน้ต 4 แล้ว ซัมซุงยังได้เปิดตัวกาแล็คซี่ โน้ต เอดจ์ด้วย รุ่นนี้มีความพิเศษคือ จอแสดงผลนั้นมีส่วนโค้งไปถึงขอบขวาของอุปกรณ์ พื้นที่โค้งนี้สามารถใช้เป็นแถบด้านข้างเพื่อแสดงข้อมูลข่าวสารข้อมูลทางลัดแอปพลิเคชันและเครื่องมืออื่น ๆ ได้ เช่น ไม้บรรทัด
กาแล็คซี่ โน้ต 5
กาแล็คซี่ โน้ต 5 ได้เปิดตัวครั้งแรกเมื่อวันที่ 13 สิงหาคม พ.ศ. 2558 โดยมีพื้นฐานการออกแบบฮาร์ดแวร์ของกาแล็คซี่ เอส 6 ซึ่งรวมถึงเฟรมโลหะและกระจกหน้าจอด้วย หน้าจอแสดงผลมีขนาด 5.7 นิ้ว ความละเอียด 1440p ใช้หน่วยประมวลผลเอ็กซีนอส 7 ออกตะ 7420 และใส่สปริงในช่องปากกาสไตลัสใหม่ ในรุ่นนี้ ไม่สามารถถอดแบตเตอรี่ออกได้แบบกาแล็คซี่ โน้ต รุ่นก่อนอีกแล้ว เช่นเดียวกับเอส 6  รุ่นนี้มาพร้อมกับคุณลักษณะใหม่คือ "Screen off memo" ที่ช่วยให้โทรศัพท์สามารถถูกปลุกได้โดยตรงและไปยังหน้าจอบันทึกความจำเมื่อปากกาสไตลัสถูกนำออก และแอปกล้องสามารถถ่ายทอดสดผ่าน YouTube ได้โดยตรง
กาแล็คซี่ โน้ต 7
ซัมซุง กาแล็คซี่ โน้ต 7 ได้ถูกเปิดตัวในงานอีเวนท์ที่ซัมซุงได้จัดทำขึ้นที่นิวยอร์กเมื่อวันที่ 2 สิงหาคม พ.ศ. 2559 รุ่นนี้ได้ใช้ฮาร์ดแวร์ร่วมกับกาแล็คซี่ เอส 7 เป็นส่วนใหญ่ โดยใช้หน่วยประมวลผล กล้อง การกันน้ำตามมาตรฐาน IP68 และสามารถเพิ่มหน่วยความจำภายนอกได้เหมือนกัน และเป็นมือถือซัมซุงรุ่นแรกที่ใช้พอร์ทการเชื่อมต่อ USB type-C ด้วย หน้าจอของกาแล็คซี่ โน้ต 7 นั้นเป็นขอบโค้งที่พาดไปถึงขอบทั้งสองข้างของเครื่อง และปากกาสไตลัสมีความไวต่อแรงกดและมีความแม่นยำที่ละเอียดกว่ารุ่นก่อน ซัมซุงได้ข้ามการใช้ชื่อกาแล็คซี่ โน้ต 6 ไปใช้ชื่อโน้ต 7 แทนเนื่องจากต้องการให้มีชื่อสอดคล้องกับมือถือเรือธง ซัมซุง กาแล็คซี่ เอส 7 ของตัวเอง
กาแล็คซี่ โน้ต 7 นั้นได้มีปัญหาอย่างหนักเกี่ยวกับแบตเตอรี่และเนื่องจากมีปัญหาการผลิต ทำให้เกิดอุบัติเหตุอย่างเครื่องร้อนเกินไปและระเบิดเกิดขึ้น จึงเกิดการเรียกคืนตัวเครื่องเป็นจำนวนมากเพื่อไปตรวจสอบใหม่ หลังจากการเปลี่ยนปรับปรุงตัวเครื่องก็เกิดเหตุการณ์เช่นเดิมอีก ทำให้กาแล็คซี่ โน้ต 7 นั้นได้ยกเลิกการวางจำหน่ายอย่างเป็นทางการเมื่อวันที่ 11 ตุลาคม พ.ศ. 2559 และอุปกรณ์ทั้งหมดนั้นได้ถูกเรียกคืนทั่วโลก
กาแลคซี โน้ต เอฟอี
หลังจากที่มีการเรียกคืนของซังซุง กาแลคซี โน้ต 7 แล้ว ซัมซุงก็ได้ตัดสินใจจำหน่ายโน้ต เอฟอี เป็นรุ่นใหม่ของโน้ต 7 โดยจำหน่ายในเฉพาะบางประเทศเท่านั้น ในวันที่ 7 กรกฎาคม พ.ศ. 2560 และได้มีการลดขนาดแบตเตอรี่ลงเมื่อเทียบกับโน้ต 7 เนื่องจากเหตุผลด้านความปลอดภัย
กาแลคซี โน้ต 8
ซัมซุง กาแลคซี โน้ต 8 ได้เปิดตัวเมื่อวันที่ 23 สิงหาคม พ.ศ. 2560 ที่งาน ซัมซุง อันแพ็กต์ มาพร้อมกับ หน้าจออินฟินิตี้ 1440p Super AMOLED Infinity Display 6.3 นิ้ว หน่วยประมวลผลควอลคอมม์ สแนปดรากอน 835/ซัมซุง เอ็กซีนอส 8895 (ขึ้นอยู่กับภูมิภาค) สแกนม่านตา มาตรฐานป้องกันย้ำและฝุ่น IP68 กล้องเลนส์คู่กับเลนส์เทเลโฟโต้ และรองรับซัมซุง เด็กซ์
กาแลคซี โน้ต 9
ซัมซุง กาแลคซี โน้ต 9 เปิดตัวเมื่อวันที่ 9 สิงหาคม พ.ศ. 2561 ที่งานซัมซุงอันแพ็กต์ในบรุกลิน นครนิวยอร์ก ปากกาของโน้ตรุ่นนี้ติดตั้งบลูทูธ ทำให้ใช้งานได้หลากหลายขึ้น กล้องหลังคู่สามารถปรับรูรับแสงได้
กาแลคซี โน้ต 20
ซัมซุง (Samsung) ออกมาย้ำภาพของการเป็นผู้นำสมาร์ทโฟนแฟลกชิปที่มาพร้อมกับปากกาได้อย่างน่าสนใจ กับการเปิดตัว Samsung Galxaxy Note20 ซีรีส์ ที่พัฒนาการใช้งาน S-Pen มีสมบูรณ์แบบมากขึ้น และถือเป็นรุ่นที่ฉลองครบรอบ 10 ปี ของ Galaxy Note ซีรีส์ด้วย Samsung เพิ่งเปิดตัว Galaxy Note20 และ Note20 Ultra ไปเมื่อคืนที่ผ่านมา และเริ่มเปิดให้สั่งจองกันในช่วงเวลา 10.00 น. ผ่านหน้าเว็บไซต์ของ Samsung และบรรดาโอเปอเรเตอร์ทั้ง 3 ราย
โดยราคาจำหน่ายของ Samsung Galaxy Note20 เริ่มต้นที่ 29,900 บาท ส่วน Note20 Ultra เริ่มต้นที่ 38,900 บาท ในช่วงที่เปิดให้สั่งจองลูกสามารถเลือกรับสิทธิอัปเกรดผลิตภัณฑ์ขึ้นไป 1 ขั้นฟรี เช่น ซื้อเครื่อง Note20 5G ในราคาเครื่อง 4G หรือ Note20 Ultra 5G 256 GB ได้อัปเกรดเป็น 512 GB
ทั้งนี้ ราคาของแต่ละรุ่นประกอบด้วย
เซเรนา วิลเลียมส์
เซเรนา จาเมกา วิลเลียมส์ (Serena Jameka Williams) เกิด: 26 กันยายน ค.ศ. 1981 เป็นนักเทนนิสอาชีพชาวอเมริกันมือวางอันดับ 41 ของโลกคนปัจจุบันและอดีตมือวางอันดับของโลก 1 จำนวน 319 สัปดาห์ (รวมถึงจำนวน 186 สัปดาห์ติดต่อกัน) เธอได้รับการยกย่องให้เป็นผู้เล่นหญิงที่เก่งที่สุดในประวัติศาสตร์รวมถึงเป็นหนึ่งในนักกีฬาหญิงที่ยิ่งใหญ่ที่สุดคนหนึ่ง    วิลเลียมส์เป็นเจ้าของตำแหน่งชนะเลิศรายการแกรนด์สแลมในประเภทหญิงเดี่ยวจำนวน 23 สมัยซึ่งเป็นสถิติมากที่สุดในยุคโอเพน และเป็นสถิติอันดับสองในประวัติศาสตร์รองจาก มาร์กาเร็ต คอร์ต ตำนานชาวออสเตรเลีย (24 สมัย) เธอเป็นมือวางอันดับ 1 ของโลกถึง 8 ครั้งในช่วงระหว่าง ค.ศ. 2002-2017
วิลเลียมส์ครองตำแหน่งชนะเลิศรายการแกรนด์สแลมมากที่สุดในบรรดาผู้เล่นหญิงทุกคนที่ยังคงเล่นอยู่ในปัจจุบัน ทั้งในประเภทเดี่ยว คู่ และ คู่ผสม แชมป์แกรนด์สแลมจำนวน 39 รายการของเธอถือเป็นสถิติอันดับที่ 3 ตลอดกาลและอันดับ 2 ในยุคโอเพน ประกอบด้วย : 23 รายการในประเภทเดี่ยว, 14 รายการในประเภทคู่ และ 2 รายการในประเภทคู่ผสม เธอเป็นผู้เล่นหญิงคนล่าสุดที่สามารถคว้าแชมป์แกรนด์สแลมได้ 4 รายการติดต่อกัน (ค.ศ. 2002–03 และ 2014–15) และเป็นผู้เล่นคนที่ 3 ที่ทำสถิติดังกล่าวได้สองครั้ง ต่อจาก ร็อด เลเวอร์ และ สเตฟฟี กราฟ เธอยังเป็นผู้เล่นคนล่าสุดที่ได้แชมป์แกรนด์สแลมในทุกพื้นผิวสนาม (ฮาร์ดคอร์ต, คอร์ตดิน และ คอร์ตหญ้า) ในหนึ่งปีปฏิทิน (ค.ศ. 2015) นอกจากนี้ เธอและพี่สาว (วีนัส วิลเลียมส์) ยังเป็นคู่นักเทนนิสหญิงคู่ล่าสุดที่คว้าแชมป์แกรนด์สแลมได้ 4 รายการติดต่อกัน (ค.ศ. 2009-2010)
วิลเลียมส์ทำสถิติชนะเลิศรายการแกรนด์สแลมในประเภทหญิงเดี่ยวบนฮาร์ดคอร์ตจำนวน 13 รายการ และยังเป็นเจ้าของสถิติยุคโอเพนในการชนะเลิศแกรนด์สแลมออสเตรเลียนโอเพน 7 สมัย และเป็นหนึ่งในสองผู้เล่นที่ชนะเลิศรายการยูเอสโอเพน 6 สมัย รวมถึงเป็นเจ้าของสถิติคว้าชัยชนะจากการแข่งขันรายการแกรนด์สแลมในประเภทหญิงเดี่ยวจำนวน 367 นัด และเธอยังเป็นผู้เล่นหญิงเพียงคนเดียวที่สามารถคว้าแชมป์แกรนด์สแลมหลังจากอายุครบ 30 ปี ได้ถึง 10 รายการ
เธอและพี่สาวของเธอถือเป็นหนึ่งในคู่นักเทนนิสหญิงที่ประสบความสำเร็จมากที่สุดตลอดกาล โดยสามารถคว้าตำแหน่งชนะเลิศแกรนด์สแลมประเภทคู่ร่วมกันได้ 14 รายการและไม่เคยพ่ายแพ้ในรอบชิงชนะเลิศแกรนด์สแลมประเภทคู่ตลอด 14 รายการที่จับคู่กัน และแชมป์แกรนด์สแลมหญิงคู่จำนวน 14 รายการดังกล่าวยังถือเป็นสถิติที่มากที่สุดเป็นอันดับที่ 3 ตลอดกาลอีกด้วย เซเรนา วิลเลียมส์ ยังคว้าเหรียญทองจากการกีฬาโอลิมปิกได้ถึง 4 เหรียญ โดยแบ่งเป็นประเภทเดี่ยว 1 ครั้ง และประเภทคู่ร่วมกับพี่สาวของเธออีก 3 ครั้ง ซึ่งถือเป็นสถิติการคว้าเหรียญทองที่มากที่สุดของนักเทนนิสหญิงในกีฬาโอลิมปิก โดยทั้งวีนัสและเซเรนายังถือเป็นนักเทนนิสหญิงเพียงสองคนในประวัติศาสตร์ที่สามารถคว้าเหรียญทองโอลิมปิกได้ทั้งในประเภทเดี่ยวและประเภทคู่
วิลเลียมส์ถือเป็นนักกีฬาหญิงที่ทำรายได้มากที่สุดตลอดกาล และยังได้รับการจัดอันดับโดยนิตยสารฟอบส์ให้เป็นนักกีฬาหญิงที่มีรายได้สูงที่สุดในปี 2016 และ 2017 นอกจากนี้เธอยังได้รับรางวัลนักกีฬาหญิงยอดเยี่ยมประจำปีของโลก (Laureus Sportswoman of the Year' award) 4 สมัย
ประวัติและชีวิตในช่วงต้น
เมื่อวิลเลียมส์อายุได้ 9 ขวบ เธอและครอบครัวของเธอย้ายจากคอมป์ตันไปยัง เวสต์ปาล์มบีช ฟลอริดา เพื่อที่เธอจะได้เข้าเรียนที่โรงเรียนสอนเทนนิสของริก แมคชี ผู้ฝึกสอนเทนนิสชื่อดัง ซึ่งแมคชี ไม่ได้เห็นด้วยกับพ่อของวิลเลียมส์ในทุกเรื่อง แต่เขาก็ให้ความเคารพต่อครอบครัวของวิลเลียมส์เสมอและดูแลวิลเลียมส์เสมือนเป็นลูกสาวของเขาเอง พ่อของเธอยุติการส่งลูกสาวไปแข่งขันเทนนิสเมื่อวิลเลียมส์อายุ 10 ขวบเพราะต้องการให้เธอทั้งสองจดจ่อกับการเรียนและประสบการณ์การโดนเหยียดผิวและเชื้อชาติก็ส่งผลต่อสภาพจิตใจของครอบครัวเธอเช่นกัน คุณพ่อของเธอจึงตัดสินใจให้ลูกสาวยุติการเล่นเทนนิสเป็นการชั่วคราว โดย ริชาร์ด วิลเลียมส์ พ่อของเธอเคยได้ยินพ่อแม่ผิวขาวพูดถึงพี่น้องวิลเลียมส์ในเชิงเสื่อมเสียในระหว่างการแข่งขัน ในช่วงเวลานั้น เซเรนา วิลเลียมส์ มีสถิติชนะและแพ้อยู่ที่ 46-3 ในการแข่งขันระดับจูเนียร์ทัวร์ของสมาคมเทนนิสแห่งสหรัฐอเมริกาและอยู่ในอันดับที่ 1 ในบรรดาผู้เล่นอายุต่ำกว่า 10 ปีในการแข่งขันที่ฟลอริดา ต่อมา ในปี 1995 เมื่อวิลเลียมส์อยู่ในชั้นประถมศึกษาปีที่ 9 พ่อของเธอให้ลูกสาวออกจากสถาบันของแมคชีและพี่น้องวิลเลียมส์ได้อยู่ภายใต้การฝึกสอนของผู้เป็นพ่อมานับตั้งแต่นั้น
สถิติโลก
ในฐานะนักเทนนิสหญิงที่ได้รับการยกย่องว่าเก่งที่สุดตลอดกาล เซเรนา วิลเลียมส์ ได้สร้างสถิติใหม่ในวงการเทนนิสมากมายนับตั้งแต่เริ่มเล่นอาชีพในปี 1995 โดยสถิติสำคัญของเธอได้แก่:
รูปแบบการเล่น
วิลเลียมส์ถือเป็นผู้เล่นที่มีกราวน์สโตรกที่หนักหน่วงและทั้งลูกยิงโฟร์แฮนด์และแบคแฮนด์ของเธอได้รับการยกย่องว่ามีประสิทธิภาพที่สุดในโลก เธอยังเป็นผู้เล่นที่มีลูกเสริ์ฟที่อันตรายมาก ในการแข่งขันออสเตรเลียนโอเพนปี 2013 เธอเสริ์ฟด้วยความเร็วเสิร์ฟสูงสุดที่ 128.6 ไมล์ต่อชั่วโมง (207.0 กม./ชม.) ซึ่งเป็นสถิติที่เร็วที่สุดเป็นอันดับสามในบรรดาผู้เล่นหญิง (เป็นรองเพียงวีนัส พี่สาวของเธอซึ่งทำไว้ ที่ 129 ไมล์ต่อชั่วโมง และ Sabine Lisicki ที่ทำไว้ 131 ไมล์ต่อชั่วโมง) สิ่งที่ทำให้เธอมีการเสิร์ฟที่อันตรายคือการวางบอลที่แม่นยำและความสามารถในการตีบอลที่ทรงพลังอย่างสม่ำเสมอด้วยความเร็วที่ยอดเยี่ยม ในการแข่งขันชิงแชมป์วิมเบิลดันปี 2012 เธอทำลายสถิติการแข่งขันด้วยการเสริ์ฟเอซไปถึง 102 ครั้ง ซึ่งมากกว่าผู้เล่นชายทุกคนทำได้ในตลอดสองสัปดาห์ของการแข่งขัน วิลเลียมส์ได้รับการยกย่องว่าเป็นผู้เล่นที่เล่นได้ดีและถนัดในทุกพื้นคอร์ต
ชีวิตส่วนตัว
วิลเลียมส์สมรสกับอเล็กซิส โอฮาเนียน ผู้ร่วมก่อตั้งเรดดิต ทั้งคู่สมรสกันเมื่อวันที่ 16 พฤศจิกายน 2017 ในนิวออร์ลีนส์ โดยเธอวางแผนที่จะย้ายไปซานฟรานซิสโกกับโอฮาเนียนหลังงานแต่งงาน เมื่อวันที่ 19 เมษายน 2017 วิลเลียมส์โพสต์ภาพด้านข้างของรูปร่างตัวเองใน Snapchat ที่เน้นที่หน้าท้องของเธอ และ มีคำบรรยายว่า "20 สัปดาห์" เพื่อบอกเป็นนัยว่าเธอตั้งครรภ์ ต่อมาในเย็นวันนั้น โฆษกของเธอได้ยืนยันการตั้งครรภ์ความจริงที่ว่าเธอตั้งครรภ์มาได้ 20 สัปดาห์ในขณะนั้น และ เธอตั้งครรภ์ได้ 8 สัปดาห์เมื่อเธอคว้าแชมป์ออสเตรเลียนโอเพนในช่วงต้นปี ในเดือนกันยายน 2017 วิลเลียมส์ให้กำเนิดลูกสาวของเธอคือ Alexis Olympia Ohanian Jr ซึ่งมักเรียกกันว่า "โอลิมเปีย"
เธอได้รับการผ่าตัดคลอดฉุกเฉินเนื่องจากอัตราการเต้นของหัวใจของทารกลดลงระหว่างคลอดและเธอประสบภาวะหลอดเลือดอุดตันในปอดหลังคลอด โดยเธอต้องใช้เวลาพักฟื้นถึง 6 สัปดาห์ และเธอให้สัมภาษณ์ว่าเธอเผชิญกับภาวะซึมเศร้าภายหลังคลอด วิลเลียมส์ได้แสดงเจตนารมณ์ชัดเจนว่าต้องการให้ลูกสาวของเธอเป็นนักเทนนิสในอนาคตและได้เตรียมการในการว่าจ้างผู้ฝึกสอนให้แก่ลูกสาวของเธออีกด้วย นอกเหนือจากภาษาอังกฤษ วิลเลียมส์ยังมีความสามารถในการสื่อสารภาษาฝรั่งเศสได้ (รวมทั้งพื้นฐานภาษาสเปนและอิตาเลียน)
ในปี 2009 สองพี่น้องวิลเลียมส์ได้ร่วมเป็นส่วนหนึ่งของผู้ถือหุ้นทีมอเมริกันฟุตบอล "Miami Dolphins" ทีมในการแข่งขัน NFL โดยทั้งสองถือเป็นหญิงผิวสีคู่แรกที่ได้เป็นส่วนหนึ่งในการบริหารทีมอเมริกันฟุตบอลของสหรัฐอเมริกา นอกเหนือจากกีฬาเทนนิส เซเรนา วิลเลียมส์ยังมีความสนใจในงานด้านแฟชั่น และเธอยังออกแบบและมีแบรนด์สินค้าของตัวเอง รวมทั้งยังเป็นคณะกรรมการบริหารของ SurveyMonkey อีกด้วย
การกุศล
สองพี่น้องวิลเลียมส์มีกิจกรรมการกุศลเพื่อช่วยเหลือชาวผิวสีตลอดระยะเวลาหลายปี โดยได้บริจาคเงินในนาม The local Ronald McDonald House charities เพื่อช่วยเหลือผู้ป่วยตามโรงพยาบาลต่างๆทั่วสหรัฐอเมริกา และเซเรนายังก่อตั้งมูลนิธิ Serena Williams Foundation เพื่อสนับสนุนทุนการศึกษาแก่เด็กผู้ยากไร้ทั่วโลกโดยเน้นที่ประชาชนผิวสีตามถิ่นทุรกันดารในทวีปแอฟริกาและในหลายรัฐของสหรัฐอเมริกา เธอยังเป็นหนึ่งในนักกีฬาหญิงผู้มีชื่อเสียงที่ร่วมเป็นส่วนหนึ่งในการช่วยเหลือสตรีที่ป่วยเป็นมะเร็งเต้านมและยังร่วมรณรงค์เรียกร้องสิทธิสตรีผ่านบัญชีโซเชียลอยู่เสมอ
ในปี 2014 วิลเลียมส์จัดงานวิ่งการกุศลประจำปีในชื่อ "The Serena Williams Ultimate Fun Run" เพื่อสนับสนุนกองทุน Serena Williams Fund ซึ่งช่วยเหลือบุคคลและชุมชนที่ด้อยโอกาสที่ได้รับผลกระทบจากความรุนแรงและเพื่อเพิ่มโอกาสทางการศึกษาแก่เยาวชน
วงศ์สนุ่น
วงศ์สนุ่น หรือ วงศ์หลิว (Salicaceae) เป็นวงศ์ของพืชมีดอกที่ประกอบด้วย 55 สกุล ในระบบ Cronquist วงศ์นี้อยู่ในอันดับ Salicales และมีสมาชิก 3 สกุลเท่านั้น (Salix, Populus และ Chosenia) ส่วนระบบ APG จัดให้อยู่ในอันดับ Malpighiales และรวมวงศ์ Flacourtiaceae เข้ามา รวมทั้งสกุลที่เคยอยู่ใน Bembiciaceae Caseariaceae Homaliaceae Poliothyrsidaceae Prockiaceae Samydaceae และ Scyphostegiaceae
พระเจ้าภววรมันที่ 2
พระราชประวัติ
เมื่อสวรรคต พระเจ้าชัยวรมันที่ 1 พระราชโอรสของพระองค์ได้ขึ้นสืบราชบัลลังก์ต่อมา เมื่อพระเจ้าชัยวรมันที่ 1 ทรงสิ้นพระชนม์โดยไม่มีรัชทายาทที่เป็นโอรส จึงให้พระมเหสีขึ้นครองราชย์ คือ พระนางชยเทวี จึงขึ้นครองราชสมบัติต่อมาช่วงเวลานี้เองอาณาจักรเจนละเต็มไปด้วยความวุ่นวายทางการเมือง และการขึ้นครองราชย์ของพระนางก็เป็นที่โต้แย้ง นำไปสู่การแบ่งแยกรัฐเจนละออกเป็นเจนละบก กับเจนละน้ำ
ความสัมพันธ์คอสตาริกา–สหรัฐ
ความสัมพันธ์คอสตาริกา – สหรัฐ มีความใกล้ชิดตามประวัติศาสตร์ อย่างไรก็ตาม มีบางกรณีในประวัติศาสตร์ที่สหรัฐและคอสตาริกาได้บาดหมาง ตัวอย่างหนึ่งอาจเป็นกรณีของวิลเลียม วอล์กเกอร์ ผู้ปล้นสะดม ถึงกระนั้น พิจารณาว่าโดยทั่วไปคอสตาริกาสนับสนุนสหรัฐในด้านการประชุมแสดงความคิดเห็น โดยเฉพาะอย่างยิ่งในด้านประชาธิปไตยและสิทธิมนุษยชน ซึ่งความสัมพันธ์ในปัจจุบันมีความเข้มแข็งมาก
ตามรายงานความเป็นผู้นำระดับโลกของสหรัฐประจำ ค.ศ. 2012 ชาวคอสตาริกา 41 เปอร์เซ็นต์เห็นด้วยกับความเป็นผู้นำของสหรัฐ ในขณะที่ 15 เปอร์เซ็นต์ไม่เห็นด้วย และไม่แน่ใจ 44 เปอร์เซ็นต์
ประวัติ
คอสตาริกาและสหรัฐได้รักษาความสัมพันธ์ทางการทูตอย่างเป็นทางการมาตั้งแต่ ค.ศ. 1851
สหรัฐเป็นคู่ค้าที่สำคัญที่สุดของคอสตาริกา ทั้งสองประเทศแลกเปลี่ยนความคิดเห็นเกี่ยวกับความกังวลต่อสิ่งแวดล้อมที่เพิ่มขึ้นและต้องการรักษาทรัพยากรเขตร้อนของคอสตาริการวมถึงป้องกันความเสื่อมโทรมของสิ่งแวดล้อม ใน ค.ศ. 2007 สหรัฐได้ลดหนี้ของคอสตาริกาเพื่อแลกกับการปกป้องและอนุรักษ์ป่าของคอสตาริกาผ่านหนี้สำหรับการเปลี่ยนธรรมชาติภายใต้การอุปถัมภ์ของรัฐบัญญัติอนุรักษ์ป่าเขตร้อน นับเป็นข้อตกลงที่ใหญ่ที่สุดในชนิดนี้จนถึงปัจจุบัน ข้อตกลงระหว่างรัฐบาลทั้งสองนี้สร้างรายได้ 50 ล้านดอลลาร์ซึ่งอุทิศให้แก่โครงการอนุรักษ์
ด้วยการให้ความช่วยเหลือมากกว่า 100 ล้านดอลลาร์ หน่วยงานเพื่อการพัฒนาระหว่างประเทศสหรัฐ (USAID) ได้สนับสนุนความพยายามของคอสตาริกาในการรักษาเสถียรภาพเศรษฐกิจ รวมถึงขยายและเร่งการเติบโตทางเศรษฐกิจผ่านการปฏิรูปนโยบายและการเปิดเสรีทางการค้า ความคิดริเริ่มในการให้ความช่วยเหลือในคริสต์ทศวรรษ 1990 มุ่งเน้นไปที่นโยบายประชาธิปไตย, การปรับปรุงการบริหารงานยุติธรรม และการพัฒนาที่ยั่งยืน เมื่อประเทศได้รับความช่วยเหลือจากสหรัฐเกือบทุกรูปแบบ ภารกิจของหน่วยงานเพื่อการพัฒนาระหว่างประเทศสหรัฐในคอสตาริกาก็ปิดตัวลงใน ค.ศ. 1996 อย่างไรก็ตาม หน่วยงานเพื่อการพัฒนาระหว่างประเทศสหรัฐได้ทำโครงการมูลค่า 9 ล้านดอลลาร์ใน ค.ศ. 2000–2001 เพื่อสนับสนุนผู้ลี้ภัยจากพายุเฮอริเคนมิตช์ที่สิงสถิตในคอสตาริกา
ความสัมพันธ์ระหว่างทั้งสองประเทศเริ่มลดลงในช่วงคริสต์ทศวรรษ 1980 เมื่อรัฐบาลเรแกนใช้ดินแดนคอสตาริกาเพื่อโจมตีรัฐบาลซันดีนิสตาของประเทศเพื่อนบ้านทางตอนเหนือของคอสตาริกาอย่างประเทศนิการากัว เพื่อต่อต้านความปรารถนาของรัฐบาลคอสตาริกา ฝ่ายบริหารของประธานาธิบดีคอสตาริกา โอสการ์ อาเรียส ไม่ให้อดีตเจ้าหน้าที่สหรัฐจำนวนหนึ่งเข้าไปในคอสตาริกาหลังจากคณะกรรมาธิการของรัฐสภาพบว่าการกระทำของพวกเขาในการจัดหาผู้ต่อต้านกบฏนำไปสู่การค้ายาเสพติดโดยนักบินที่ฝ่าฝืน ส่วนรัฐบาลบุชได้หยุดการกู้ยืมเงินขององค์กรการเงินระหว่างประเทศให้แก่รัฐบาลคอสตาริกาหลังจากที่อาเรียสเวนคืนที่ดินซึ่งสร้างสนามบินลับยาวหลายไมล์
อาสาสมัครหน่วยสันติภาพสหรัฐมากกว่า 3,370 คนได้ปฏิบัติหน้าที่ในคอสตาริกานับตั้งแต่ก่อตั้งโครงการใน ค.ศ. 1963 ซึ่งปัจจุบันมีอาสาสมัคร 128 คนให้บริการที่นั่น อาสาสมัครทำงานในด้านการพัฒนาเยาวชน, การพัฒนาชุมชน, ธุรกิจ และการศึกษาภาษาอังกฤษ โดยพวกเขาได้รับการฝึกและทำงานเป็นภาษาสเปน
ตามรายงานโดยการสำรวจสำมะโนประชากรแห่งชาติของคอสตาริกาเมื่อ ค.ศ. 2011 มีพลเมืองอเมริกันอีก 4.1 เปอร์เซ็นต์อาศัยอยู่ในคอสตาริกาตามจำนวนที่คำนวณใน ค.ศ. 2000 โดยมีพลเมืองอเมริกันอาศัยอยู่ในคอสตาริกา 15,898 คน ตามที่พบในการสำรวจสำมะโนประชากร เมื่อเทียบกับ 9,511 ที่อาศัยอยู่ในประเทศนั้นใน ค.ศ. 2000
ในช่วงไตรมาสแรกของ ค.ศ. 2011 มีการเผยว่า 55 เปอร์เซ็นต์ของผู้คนที่ไปเยือนคอสตาริกามาจากสหรัฐ
ข้อตกลงความร่วมมือต่อต้านยาเสพติดระหว่างสหรัฐ-คอสตาริกา
ใน ค.ศ. 1999 ข้อตกลงความร่วมมือต่อต้านยาเสพติดระหว่างสหรัฐ-คอสตาริกา ได้มีผลบังคับใช้ ข้อตกลงดังกล่าวอำนวยความสะดวกในความร่วมมือระหว่างหน่วยยามฝั่งคอสตาริกาและหน่วยยามฝั่งสหรัฐเกี่ยวกับการค้ายาเสพติดและกิจกรรมที่ผิดกฎหมายอื่น ๆ
สถานทูตสหรัฐในซานโฮเซ ประเทศคอสตาริกา
สถานทูตสหรัฐในประเทศคอสตาริกาอยู่ที่ซานโฮเซ ซึ่งอาคารสำนักงานของสถานทูตแห่งนี้สร้างขึ้นใน ค.ศ. 1980 และออกแบบโดยสถาปนิกชื่อโรเบิร์ต มาร์กี
ศูนย์วัฒนธรรมอเมริกาเหนือคอสตาริกา
ศูนย์วัฒนธรรมอเมริกาเหนือคอสตาริกาเป็นสมาคมที่ไม่แสวงหาผลกำไรในคอสตาริกาซึ่งก่อตั้งขึ้นใน ค.ศ. 1945 และได้รับการประกาศ  'สาธารณประโยชน์'  โดยรัฐบาลคอสตาริกาใน ค.ศ. 1993
พันธกิจของสมาคมนี้คือ "เป็นผู้นำในแนวทางใหม่ในการสอนภาษา และส่งเสริมประสบการณ์ระหว่างวัฒนธรรม " อย่างแม่นยำมากขึ้นเกี่ยวกับสหรัฐ
ทั้งนี้ สมาคมดังกล่าวเป็นพันธมิตรกับสถานทูตสหรัฐในซานโฮเซ
สถานทูตคอสตาริกาในวอชิงตัน ดี.ซี.
สถานทูตคอสตาริกาประจำสหรัฐตั้งอยู่ในวอชิงตัน ดี.ซี. ส่วนทูตคอสตาริกาคือ ดร. เฟร์นันโด ลอร์กา กัสโตร
การศึกษา
มีโรงเรียนอเมริกันนานาชาติแห่งคอสตาริกาอำนวยครอบครัวชาวอเมริกันในคอสตาริกา
มหานคร
มหานคร หรือ เมโทรโพลิส (metropolis, ) เป็นนครขนาดใหญ่หรือเขตเมืองขยาย ที่เป็นศูนย์กลางสำคัญทางเศรษฐกิจ การเมือง และวัฒนธรรมของประเทศหรือภูมิภาค และเป็นศูนย์กลางที่สำคัญด้านการเชื่อมต่อ การค้า และการสื่อสารในระดับภูมิภาคหรือระหว่างประเทศ คำว่า เมโทโพลิส เป็นภาษากรีกโบราณ (μητρόπολις) มีความหมายคือ "เมืองแม่" ของอาณานิคม (ในความหมายสมัยโบราณ) ซึ่งเป็นเมืองที่ส่งคนไปตั้งถิ่นฐานในอาณานิคม ในเวลาต่อมาเมืองแม่นี้นับว่าเป็นเมืองใหญ่ที่สำคัญของประเทศ หรือเป็นศูนย์กลางของกิจกรรมหนึ่ง ๆ ที่เฉพาะเจาะจงในเมืองนั้น
เมืองใหญ่ที่เป็นส่วนหนึ่งของกลุ่มการรวมกันของเขตเมือง (urban agglomeration) ที่ใหญ่กว่า แต่ไม่ได้เป็นแกนกลางของกลุ่มนั้น โดยทั่วไปจะไม่นับว่าเป็นมหานคร แต่เป็นส่วนหนึ่งของมหานคร
สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis หรือย่อสั้น ๆ ว่า regio) โดยนักวิจัยการวางผังเมืองและภูมิภาคในเยอรมนีในปี 2006
ประวัติศาสตร์
ในโลกสมัยโบราณ มหานคร คือ นครหรือรัฐต้นกำเนิดของอาณานิคม
นิรุกติศาสตร์และการใช้คำในสมัยใหม่
เมโทรโพลิส (μητρόπολις) เป็นคำภาษากรีก มาจาก μήτηρ, mḗtēr หมายถึง "แม่" และ πόλις, pólis หมายถึง "นคร" หรือ "เมือง" ซึ่งเป็นคำที่อาณานิคมของกรีกในสมัยโบราณใช้เรียกเมืองต้นกำเนิดของตน ซึ่งยังคงรักษาความสัมพันธ์ทางศาสนา การเมือง และวัฒนธรรม
อัฟกานิสถาน
เมืองหลวงของอัฟกานิสถาน คาบูล ได้เติบโตขึ้นจนกลายเป็นมหานครเพียงแห่งเดียวของประเทศ และเป็นเมืองเดียวที่มีประชากรมากกว่าหนึ่งล้านคน
บังกลาเทศ
ในสาธารณรัฐประชาชนบังกลาเทศมีเขตมหานคร 11 แห่ง ได้แก่ ธากาเหนือ ธากาใต้ กาซีปุระ จิตตะกอง ราชชาฮี ขุลนา สิเลฏ บอรีชัล และรังปุระ ที่ดินมีราคาสูงและผู้อยู่อาศัยถือว่ามีวิถีชีวิตในเมืองที่ดี มีกรมตำรวจพิเศษซึ่งได้รับจัดสรรให้ดูแลในพื้นที่มหานคร และมีคณะเทศมนตรี โดยนายกเทศมนตรีได้รับเลือกให้ดำรงตำแหน่งเป็นเวลาห้าปี นครเหล่านี้ส่วนใหญ่มีความหนาแน่นของประชากรตั้งแต่ 35,000 คนต่อตารางไมล์ขึ้นไป ธากาเป็นเมืองที่ร่ำรวยที่สุดในบรรดาเมืองทั้งหมด และถือเป็นเมกะซิตีเนื่องจากมีประชากรมากกว่า 10 ล้านคน
จีน
ประเทศจีนเป็นที่รู้กันดีในเรื่องของการมีมหานครจำนวนมาก โดยมีระดับชั้นที่จำแนกออกเป็นมหานครระดับต่าง ๆ ในจีนแผ่นดินใหญ่ มหานครที่ใหญ่ที่สุดในประเทศ ได้แก่ ปักกิ่ง เซี่ยงไฮ้ กว่างโจว เชินเจิ้น และฮ่องกง โดยที่สี่แห่งแรกคือ "นครชั้นหนึ่ง" (一线城市) ส่วนนครชั้นสองมีจำนวนมากและประกอบไปด้วยนครศูนย์กลางของภูมิภาค เช่น หนานจิง ฉงชิ่ง เฉิงตู เฉิ่นหยาง เทียนจิน หางโจว อู่ฮั่น ฉางชา ซีอาน จี่หนาน ชิงเต่า ฯลฯ มหานครของจีนหลายแห่งประกอบกันเป็นกลุ่มนคร หรืออภิมหานคร เช่น อภิมหานครสามเหลี่ยมปากแม่น้ำแยงซี และอภิมหานครสามเหลี่ยมปากแม่น้ำเพิร์ล (หรือเรียกว่าพื้นที่รอบอ่าวกวางตุ้ง-ฮ่องกง-มาเก๊า)
อินเดีย
คณะกรรมการสำมะโนประชากรแห่งอินเดียได้ให้ความหมายเมกะซิตีว่าเป็น "นครที่มีจำนวนประชากรมากกว่า 10 ล้านคนขึ้นไป" และกล่าวว่าจากสำมะโนประชากรอินเดียปี 2011 มีมหานคร 3 แห่ง ได้แก่ "เกรเทอร์มุมไบ UA (18.4 ล้านคน), เดลี UA (16.3 ล้านคน) และโกลกาตา UA (14.1 ล้านคน)"
อินโดนีเซีย
มหานครในอินโดนีเซีย คือ เขตมหานครจาการ์ตา หรือเรียกว่าจาโบเดตาเบ็ก (Jabodetabek; ประกอบด้วย จาการ์ตา โบโกร์ เดปก ตันเกอรัง เบกาซี) ซึ่งเป็นเขตมหานครใหญ่ที่สุดในเอเชียตะวันออกเฉียงใต้ และอันดับ 5 ของโลก (2007) นครอื่น ๆ ได้แก่ ซูราบายา บันดุง เซอมารัง และเมดัน
อิหร่าน
มหานครในอิหร่าน ได่แก่ เตหะราน และแมชแฮด และนครอื่น ๆ เช่น ชีรอซ คาราจ เอสแฟฮอน แทบรีซ อะห์วาซ และเคอร์มันชาห์
ญี่ปุ่น
ศัพท์ทางกฎหมายของญี่ปุ่น โตะ (都) ถูกบัญญัติให้แปลเป็นคำว่า "มหานคร" โตะมีโครงสร้างเหมือนกับจังหวัด ไม่ได้มีโครงสร้างแบบนครทั่วไป ซึ่งมีแห่งเดียวในญี่ปุ่นคือ โตเกียว และนอกจากนี้ ญี่ปุ่นยังมีนครอื่น ๆ อีก 12 แห่ง ที่มีประชากรมากกว่าหนึ่งล้านคนในปี 2020
จานทราต
ศัพทมูลวิทยา
คำศัพท์นี้มาจากภาษาสันสกฤตสองคำ คือ จันตระ (चंद्र) "ดวงจันทร์" กับ ราตรี (रात्रि) "กลางคืน"
การฉลอง
หลังจากคณะกรรมธิการรูเอ็ต-อี-ฮิลาล (Ruet-e-Hilal Committee) ประกาศเห็นจันทร์ดับ โดยจะมีการประกาศจากมัสยิด, ช่องโทรทัศน์ และสถานีวิทยุแล้ว การฉลองจะเริ่มเกือบทันทีและดำเนินการต่อจนถึงเวลาละหมาดซุบฮี ครอบครัวทั้งหมดจะไปที่บาซาร์, ตลาด และห้างสรรพสินค้า ผู้หญิงมักซื้อชัลวาร์กะมีซ (Shalwar Kameez), กำไล, เครื่องเพชร และกระเป๋า ในขณะที่ผู้ชายจะสนใจกับรองเท้า มีการให้ของขวัญและของหวานกับเพื่อน ส่วนของเล่นจะให้แก่เด็ก ๆ ในช่วงเย็นมีคนไปร้านตัดผมและร้านเสริมสวยมากเพื่อเตรียมตัวสำหรับวันถัดมา ผู้หญิงและเด็กหญิงจะตกแต่งมือเธอด้วยเมห์นดี มีการประดับไฟในตลาด, อาคารรัฐบาล, ธนคาร และมัสยิด จานด์ราตเป็นช่วงที่ผู้คนเยี่ยมเพื่อนกับญาติห่าง ๆ
มิตสึโอะ อิวาตะ
มิตสึโอะ อิวาตะ ( 岩田 光央<rt>いわた みつお</rt>, 31 กรกฎาคม 1967 -) เป็นนักพากย์ นักแสดง นักร้อง และนักวิทยุกระจายเสียง ชาวญี่ปุ่น เกิดที่เมืองโทโกโรซาวะ จังหวัดไซตามะ สังกัดอาโอนิโปรดักชัน
ภรรยาของเขา คือริกาโกะ ไอกาวะ เป็นนักพากย์เช่นกัน แต่งงานกันที่ โบสถ์คารุอิซาวะโคเง็งเมื่อ วันที่ 13 มิถุนายน 1992 และมีลูกคนแรกเป็นผู้ชาย ในวันที่ 17 มกราคม 2006
หอยงวงช้างมุก
หอยงวงช้างมุก (Chambered nautilus, Pearly nautilus; ) เป็นสัตว์น้ำไม่มีกระดูกสันหลังชนิดหนึ่ง อยู่ในไฟลัมมอลลัสคา ชั้นเซฟาโลโพดา
จัดเป็นหอยงวงช้าง (Nautilidae) ชนิดหนึ่ง มีลักษณะของเปลือกค่อนข้างโตและมีพื้นสีขาว มีลายสีส้มอมแดง จากบริเวณปากไปจนถึงก้นเปลือกหอย
โดยเป็นสัตว์ที่มีชีวิตอยู่มาตั้งแต่ยุคก่อนประวัติศาสตร์ โดยมีการพบซากฟอสซิลที่ทะเลเกาะลูซอน ในประเทศฟิลิปปินส์
มีขนาดประมาณ 10–25 เซนติเมตร พบได้ทั่วไปในน่านน้ำเขตอินโด-แปซิฟิก จนถึงฟิลิปปิน, ทะเลญี่ปุ่น, ทะเลซูลู จนถึงเกรตแบร์ริเออร์รีฟ แบ่งออกได้เป็น 2 ชนิดย่อย (ดูในตาราง) ในน่านน้ำไทยจัดว่าหาได้ยาก โดยจะพบได้น้อยที่ฝั่งทะเลอันดามัน เช่น เกาะอาดัง, หมู่เกาะสิมิลัน, เกาะหลีเป๊ะ โดยไม่พบในอ่าวไทย
เป็นสัตว์ที่ว่ายและหากินในแถบกลางน้ำและพื้นดิน โดยสามารถดำน้ำได้ถึง 3 กิโลเมตร จับสัตว์น้ำขนาดเล็กกว่า เช่น ปลาหรือกุ้ง เป็นอาหาร รวมทั้งซากสัตว์ทั่วไป
เป็นสัตว์ที่ใช้เนื้อรับประทานได้เช่นเดียวกับหมึกหรือหอยทั่วไป เปลือกใช้ประโยชน์ในการทำเครื่องประดับ รวมถึงการจัดแสดงในพิพิธภัณฑ์สัตว์น้ำทั่วไป ซึ่งหอยงวงช้างมุกจะไม่ค่อยเคลื่อนไหวมากนัก ทั้งนี้เนื่องจากในธรรมชาติอาศัยอยู่ในน้ำลึก แต่จะลอยตัวนิ่ง ๆ อยู่ข้างตู้มากกว่า อุณหภูมิที่ใช้เลี้ยงจะอยู่ที่ประมาณ 18–20 องศาเซลเซียส และเป็นสัตว์ที่ไม่กินอาหารมากนัก จนสามารถให้อาหารเพียงแค่สัปดาห์ละครั้งหรือ 2 ครั้งเท่านั้น โดยสามารถใช้ไม้เสียบล่อให้มากินหรือให้อาหารเองกับมือได้ นอกจากนี้แล้วในสถานที่เลี้ยงพบว่า หอยงวงช้างมุกสามารถวางไข่ได้ด้วย โดยจะวางไข่ติดกับก้อนหิน ไข่ใช้ระยะเวลาฟัก 8 เดือน หรือมากกว่าขึ้นอยู่กับอุณหภูมิของน้ำ ตัวอ่อนมีเส้นผ่าศูนย์กลางเพียง 3 เซนติเมตร แต่อย่างไรก็ตาม จวบจนปัจจุบันยังไม่สามารถเลี้ยงลูกหอยงวงช้างมุกจนกระทั่งโตเต็มวัยได้
เจ้าชายโจเอา คาร์ลอสแห่งเบย์รา
เจ้าชายโจเอา คาร์ลอสแห่งโปรตุเกส, เจ้าชายแห่งเบย์รา (หรือ เจ้าชายแห่งบราแกนซา; ภาษาอังกฤษ: John Charles) (6 มีนาคม พ.ศ. 2364 ในรีโอเดจาเนโร, บราซิล - 4 กุมภาพันธ์ พ.ศ. 2365 ในรีโอเดจาเนโร, บราซิล) ทรงเป็นเจ้าชายโปรตุเกส เป็นพระราชโอรสในองค์รัชทายาท เจ้าชายเปดรู เจ้าชายแห่งบราซิล (อนาคตคือ จักรพรรดิเปดรูที่ 1 แห่งบราซิล)กับอาร์ชดัชเชสมาเรีย ลีโอโพลดีนาแห่งออสเตรีย และเป็นพระบรมวงศานุวงศ์บราแกนซา เจ้าชายทรงสิ้นพระชนม์ในวันประสูติ
พระเจ้าเฟรเดอริกที่ 1 แห่งสวีเดน
พระเจ้าเฟรเดอริกที่ 1 แห่งสวีเดน (Fredrik I ; 23 เมษายน พ.ศ. 2219 - 25 มีนาคม พ.ศ. 2294) เป็นพระมหากษัตริย์สวีเดนตั้งแต่วันที่ 24 มีนาคม พ.ศ. 2263 จนเสด็จสวรรคต และทรงดำรงตำแหน่งเจ้าผู้ครองเมืองเฮสส์-คัสเซิลเมื่อปี พ.ศ. 2273
พระชนม์ชีพในวัยเยาว์
เจ้าชายเฟรเดอริกเป็นพระโอรสพระองค์ที่ 3 จาก 17 พระองค์ของชาลส์ที่ 1 เแลนด์เกรฟแห่งเฮสส์-คัสเซิล (3 สิงหาคม 1654 - 23 มีนาคม ค.ศ. 1730) และเจ้าหญิงมาเรีย อเมเลียแห่งคอร์แลนด์ (ค.ศ. 1653 - ค.ศ. 1711)
ปี ค.ศ. 1692 เจ้าชายได้เสด็จประพาสสาธารณรัฐดัตช์ ต่อมาเมื่อปี ค.ศ. 1695 เจ้าชายได้เสด็จประพาสอิตาลีและทรงศึกษาที่นครเจนีวา (ปัจจุบันเป็นเมืองของสมาพันธรัฐสวิส) หลังจากนั้นพระองค์ทรงเข้ารับราชการทหารเป็นหัวหน้ากองกำลังเมืองเป็นพลโทในสงครามสืบราชบัลลังก์สเปน
พระมหากษัตริย์สวีเดน
เจ้าชายเฟรเดอริกมีพระมเหสี 2 พระองค์ คือพระราชินีนาถอุลรีกา เอเลโอโนราแห่งสวีเดน และพระนางหลุยส์ โดโรเธียแห่งปรัสเซีย ในปีค.ศ. 1715 พระองค์ได้เป็นเจ้าชายพระราชสวามีแห่งสวีเดน
บ้านห้วยแซ
ห้วยแซ เป็นบ้านในเมืองปากเซ แขวงจำปาศักดิ์ ทางตอนใต้ของประเทศลาว ห้วยแซตั้งอยู่ทางตะวันออกของถนนในปากเซ ตะวันออกของบ้านห้วยเฮ
มิตสึกิ ไซงะ
มิตสึกิ ไซงะ ( 斎賀<rt>さいが</rt> みつき, 12 มิถุนายน 1973 -) เป็นนักพากย์หญิง ชาวญี่ปุ่น เกิดที่จังหวัดไซตามะ สังกัดเค็นโปรดักชัน
เครื่องยอด (มุทราศาสตร์)
เครื่องยอดแรกที่สุดของอิสริยาภรณ์เป็นภาพที่เขียนบนพัดโลหะ ที่มักจะนำมาใช้ในการประดับตราอาร์ม ที่เขียนบนโล่ ที่ต่อมาเลิกใช้ไป ต่อมาเครื่องยอดใช้แกะบนหนังหรือวัสดุอื่น
เดิม “เครื่องยอด” มักจะติดต่อลงมายังพู่ประดับ แต่ปัจจุบันเครื่องยอดมักจะอยู่เหนือผ้าคาด (torse) ที่ประกอบด้วยสีหลักของโล่ (สีประจำเหล่า) แต่บางครั้งก็จะมีการใช้จุลมงกุฎแทนผ้าคาด แต่ก็มีบ้างในบางกรณีก็มีจุลมงกุฎเหนือผ้าคาดและเป็นส่วนหนึ่งของเครื่องยอด เครื่องยอดจุลมงกุฎที่ใช้กันบ่อยที่สุดคือรูปสัญลักษณ์ของจุลมงกุฎดยุก ที่มีสี่แฉกแทนที่จะเป็นแปดแฉก ถ้าเป็นเครื่องยอดของเมืองก็มักจะเป็น “มงกุฎเชิงเทิน” (mural crown) หรือจุลมงกุฎในรูปของหยักเชิงเทิน
สิ่งที่ใช้เป็นเครื่องยอดก็อาจจะเป็นสัตว์โดยเฉพาะสิงโต ตามปกติมักจะเป็นครึ่งด้านหน้า, มนุษย์ที่มักจะเป็นรูปครึ่งตัว, แขนหรือมือถืออาวุธ หรือปีกนก ในเยอรมนีและประเทศใกล้เคียงเครื่องยอดมักจะนำมาจากเครื่องหมายประจำกลุ่มในรูปของหมวกสูง, ขนนกบนหมวกสลับสี หรือแตรงอนคู่ แตรอาจจะมีรูตรงปลายเพื่อเสียบช่อขนนกหรือช่อดอกไม้
วัดโคกรักษ์
วัดโคกรักษ์ หรือ วัดโพธิ์ชุมพล เป็นวัดเก่าแก่ สร้างขึ้นเมื่อ พ.ศ. 2420 ตั้งอยู่หมู่ที่ 4 ตำบลด่านขุนทด อำเภอด่านขุนทด จังหวัดนครราชสีมา
ประวัติ
วัดโคกรักษ์ เดิมชื่อ วัดโพธิ์ชุมพล สร้างขึ้นเมื่อ พ.ศ. 2420 เป็นวัดราษฎร์ สังกัดคณะสงฆ์มหานิกาย ต่อมาปี พ.ศ. 2513 ได้รับพระราชทานวิสุงคามสีมา
ในอดีตพื้นที่ของวัดเป็นที่ตั้งของที่ทำการด่านส่วยอากร ต่อมาในปี พ.ศ. 2451 (ร.ศ.127) ในรัชสมัยของพระจุลจอมเกล้าเจ้าอยู่หัวซึ่งได้เปลี่ยนแปลงระบบการปกครอง ด่านขุนทดได้รับการจัดตั้งเป็นอำเภอ จึงได้ย้ายที่ทำการจากบริเวณวัดโพธิ์ชุมพล (โคกรักษ์) ไปยังบริเวณตะวันตกของโรงเรียนบ้านหาญ
อาคารเสนาสนะ
อาคารภายในวัดโคกรักษ์ ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
แขวงพระบรมมหาราชวัง
พระบรมมหาราชวัง เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตอนุรักษ์เมืองเก่า สถานที่ราชการ และสถานศึกษา ตั้งชื่อตามสถานที่สำคัญในแขวงคือพระบรมมหาราชวัง
วิธวัฒน์ สิงห์ลำพอง
วิทวัส สิงห์ลำพอง (เกิด 12 มีนาคม พ.ศ. 2531) ชื่อเล่น บอล เป็นนักแสดง พิธีกร และนายแบบ เป็นลูกคนเดียวของครอบครัว จบชั้นมัธยมศึกษาปีที่ 6 โรงเรียนอัสสัมชัญธนบุรี จบการศึกษาจาก คณะนิเทศศาสตร์ ฟิล์มภาพยนตร์ มหาวิทยาลัยกรุงเทพ
บอลเข้าอยู่สังกัดโมเดลลิ่งเมื่ออายุ 15 โดยลูกพี่ลูกน้อง มีผลงานถ่ายโฆษณา น้ำมันเครื่อง คาลเท็กซ์, ดินสอสี Master Art, โค้ก, ขนมปาร์ตี้ และถ่ายแบบ นิตยสาร The Boy, ICE เป็นที่รู้จักจากภาพยนตร์เรื่อง Seasons Change เพราะอากาศเปลี่ยนแปลงบ่อย มีผลงานละครเรื่องแรกคือ นารีสโมสร และพิธีกรรายการ รถโรงเรียน และภาพยนตร์เรื่อง สี่แพร่ง และร่วมเป็นดารารับเชิญ เนื่องในโอกาสครบรอบ 12 ปี รายการระเบิดเถิดเทิง
ด้านชีวิตส่วนตัว บอลได้สมรสกับแนนนี่ อรรณิกา พุกศรีสุข ลูกครึ่งไทย-เยอรมัน หลานสาว ติ๊ก ชีโร่ โดยมีการมอบสินสอดทองหมั้น เป็นจำนวน 7 ล้านบาท หลังจากที่คบหากันมานานกว่า 3 ปี เมื่อวันที่ 19 ตุลาคม พ.ศ. 2556 เวลา 09.09 น. และเข้าพิธีฉลองมงคลสมรสที่จัดขึ้นในช่วงเย็นของวันเดียวกัน ณ ห้องจัดเลี้ยง สโมสรทหารบก ปัจจุบันมีบุตรสาว 1 คน ชื่อ โนเบล คลอดเมื่อวันที่ 26 มีนาคม พ.ศ. 2557 บุตรที่ 2 ชื่อ นิวตัน เป็นลูกชาย
จังหวัดแซเนมาร์น
ประวัติ
แซเนมาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 เดิมเป็นส่วนหนึ่งของอดีตจังหวัดอีล-เดอ-ฟร็องส์
ลูนาติค ฮาร์เนสส์
Lunatic Harness เป็นอัลบั้มเพลงแนวอินเทลลิเจนท์แด๊นซ์มิวสิก โดย นักดนตรีชาวอังกฤษ มิวสิก (µ-Ziq) เป็นอัลบั้ม ที่อยู่ต้นสังกัด ของ Astralwerks
ผจญภัยเทพนิยายพิลึกโลก ภาค 2
ผจญภัยเทพนิยายพิลึกโลก ภาค 2 (Happily N'Ever After2) เป็นภาพยนตร์การ์ตูนอเมริกาปี 2009 ต่อจากเรื่องผจญภัยเทพนิยายพิลึกโลก กำกับโดย Steven E. Gordon กับ Boyd Kirkland
รอยัล แอสทรอนโนมี
Royal Astronomy เป็นอัลบั้มเพลงแนวอินเทลลิเจนท์แด๊นซ์มิวสิก โดย นักดนตรีชาวอังกฤษ มิวสิก (µ-Ziq) เป็นอัลบั้ม ที่อยู่ต้นสังกัด ของ Astralwerks
อายูมิ สึจิ
อายูมิ สึจิ (辻 あゆみ, 18 มิถุนายน 1984 -) เป็น นักพากย์หญิงชาวญี่ปุ่น สังกัดเมาซูโปรโมชัน เกิดที่จังหวัดเอฮิเมะ ส่วนสูง 147 ซม.
ดันเคิร์ก (ภาพยนตร์ พ.ศ. 2560)
ดันเคิร์ก (Dunkirk) เป็นภาพยนตร์แนวสงคราม เขียนบท ผลิตและกำกับการแสดงโดยคริสโตเฟอร์ โนแลน โดยเนื้อหาภาพยนตร์อยู่ในเหตุการณ์ยุทธการที่เดิงแกร์กซึ่งเป็นส่วนหนึ่งของสงครามโลกครั้งที่สอง ภาพยนตร์เรื่องนี้ได้รับความร่วมมือการผลิตจากเนเธอร์แลนด์ สหราชอาณาจักร ฝรั่งเศส และสหรัฐ
โนแลนเขียนเนื้อเรื่องผ่านมุมมอง 3 มุมมอง ประกอบด้วยภาคอากาศ ภาคพื้นดิน และทางน้ำ โนแลนพิถีพิถันและพยายามเก็บรายละเอียด และได้ถ่ายทำหนังเมื่อวันที่ 23 พฤษภาคม พ.ศ. 2559 ที่เมืองเดิงแกร์ก ประเทศฝรั่งเศส การถ่ายทำถ่ายด้วยกล้อง IMAX 65 มม. ผสมกับการถ่ายภาพด้วยกล้อง 65 มม. โดยมีโฮยเตอ ฟัน โฮยเตอมามากำกับภาพ
ภาพยนตร์ ดันเคิร์ก เข้าฉายในสหรัฐมื่อวันที่ 21 กรกฎาคม พ.ศ. 2560 ในระบบไอแมกซ์
ประเด็น
ทหารฝ่ายสัมพันธมิตรจากสหราชอาณาจักร เบลเยียม แคนาดา และฝรั่งเศส ถูกทหารเยอรมันล้อมที่ชายหาดเดิงแกร์ก และต้องอพยพออกมาระหว่างวันที่ 26 พฤษภาคม ถึงวันที่ 4 มิถุนายน พ.ศ. 2483 ซึ่งอยู่ในช่วงแรกของสงครามโลกครั้งที่สอง
การพัฒนา
คริสโตเฟอร์ โนแลน ผู้กำกับภาพยนตร์ ดันเคิร์ก เขียนบทภาพยนตร์ความยาว 112 หน้า โดยเล่าเรื่องผ่านมุมมอง 3 มุมมอง คือ ภาคอากาศ ภาคพื้นดินและภาคทะเล โฮยเตอ ฟัน โฮยเตอมา ซึ่งเคยทำงานกับโนแลนในภาพยนตร์เรื่อง อินเตอร์สเตลลาร์ ทะยานดาวกู้โลก ซึ่งในภาพยนตร์นี้โฮยเตอได้มากำกับภาพ โนแลนทำข้อตกลงกับวอร์เนอร์บราเธอร์ ซึ่งระบุว่าเขาจะได้รับเงิน 20 ล้านดอลลาร์ บวกกับร้อยละ 20 ของรายได้จากบัตร โดยเป็นข้อตกลงที่ทำกำไรมากที่สุดนับตั้งแต่ปีเตอร์ แจ็กสัน ได้รับเงินจำนวนเดียวกันนี้ในการกำกับ คิงคอง
การคัดเลือกนักแสดง
ทอม ฮาร์ดี, เค็นนิท แบรนา และมาร์ก ไรแลนซ์ อยู่ระหว่างการเจรจาเพื่อเข้าร่วมเป็นนักแสดงสมทบในช่วงปลาย พ.ศ. 2558 เฟียนน์ ไวต์เฮด ได้รับเลือกให้เป็นหนึ่งในนักแสดงนำในช่วงเดือนมีนาคม พ.ศ. 2559 ส่วนแจ็ก โลว์เด็น, อะไนริน บาร์นาร์ด และแฮร์รี สไตลส์ ได้รับการทาบทามเข้ามาหลังจากนั้นไม่นาน คิลเลียน เมอร์ฟี เข้ามาแสดงในเดือนถัดมา ส่วนเจมส์ ดาร์ซีย์, แบร์รี คีโอน และทอม กลินน์-คาร์นีย์ เข้ามาเพิ่มเติมในเดือนพฤษภาคม หลังจากได้อ่านบันทึกชั้นต้นของการอพยพเดิงแกร์ก โนแลนจึงได้ทราบว่าทหารในเหตุการณ์ดังกล่าวยังมีอายุน้อยและไม่มีประสบการณ์มากนัก เขาจึงตัดสินใจคัดเลือกนักแสดงเยาว์วัยและนักแสดงที่ยังไม่เป็นที่รู้จักเพื่อถ่ายฉากชายหาดเดิงแกร์ก